
Grozījumi Ministru kabineta 2017. gada 7. marta noteikumos Nr. 125 "Noteikumi par kārtību, kādā piešķir un anulē nacionālās references laboratorijas statusu epidemioloģiskās drošības jomā vai aptur tās darbību, kā arī par nacionālās references laboratorijas tiesībām un pienākumiem"
Izdoti saskaņā ar Epidemioloģiskās drošības likuma
5. panta ceturto daļu
· Izdarīt Ministru kabineta 2017. gada 7. marta noteikumos Nr. 125 "Noteikumi par kārtību, kādā piešķir un anulē nacionālās references laboratorijas statusu epidemioloģiskās drošības jomā vai aptur tās darbību, kā arī par nacionālās references laboratorijas tiesībām un pienākumiem" (Latvijas Vēstnesis, 2017, 51. nr.; 2022, 137. nr.) šādus grozījumus:
· 1. Izteikt 2.3. apakšpunktu šādā redakcijā:
· "2.3. laboratorijai ir ne mazāk kā piecu gadu praktiskā darba pieredze infekcijas slimību diagnostikā;".
· 2. Izteikt 10.1. apakšpunktu šādā redakcijā:
· "10.1. references izmeklējumu veikšana atbilstoši Nacionālā  veselības dienesta tīmekļvietnē publicētajam izmeklējumu sarakstam, ko nodrošina nacionālā references laboratorija epidemioloģiskās drošības jomā, tai skaitā:
· 10.1.1. apstiprinošā diagnostika;
· 10.1.2. citu laboratoriju neskaidru izmeklējumu rezultātu precizēšana diagnozes noteikšanai, ja rezultāts ir pretrunā ar klīnisko vai epidemioloģisko informāciju,nodrošinot apstiprinošu testu veikšanu ar testsistēmu attiecīgajā jomā,  izmantojot konkrētajai situācijai piemērotāko algoritmu, izmeklēšanas metodes un testēšanas sistēmas;
· 10.1.3. atkārtota parauga vai izdalītā izraisītāja kultūras pārbaude, atbilstoši references laboratorijas izstrādātājām un tīmekļvietnē publicētajām izmeklēšanas procedūrām;
· 10.1.4. netipisku paraugu izmeklēšana diagnostikas nolūkā sadarbībā ar citām references laboratorijām;
· 10.1.5. apstiprinošā antimikrobiālās jutības noteikšana;
· 10.1.6. Eiropas Savienībā un Latvijā reģistrējamo un epidemioloģiski svarīgo infekcijas slimību diagnostika, kas garantē izmeklējumu pieejamību valstī saskaņā ar normatīvajiem aktiem par infekcijas slimību reģistrācijas kārtību, un  nepieciešamību veikt valsts epidemioloģiskai drošībai nozīmīgus izmeklējumus, ieskaitot ievesto, reto, jauno un atdzimstošo infekcijas slimību ierosinātāju noteikšanu, nodrošinot to diagnostiku vai sadarbību ar kompetentām laboratorijām šādu izmeklējumu veikšanai;
· 10.1.7. citu Eiropas Savienības laboratoriju piesaiste 4. grupas bioloģisko aģentu identifikācijai gadījumā, ja, references laboratorijā nav kapacitātes veikt izmeklējumus atbilstoši šo noteikumu 10.1.1. apakšpunktam  vai saskaņotai references laboratorijas darbības programmai kārtējam gadam;
· 10.1.8. izmeklējumu veikšana sabiedrības veselības apdraudējuma (arī bioloģiskā terorisma) gadījumā, ieskaitot nezināmas izcelsmes paraugu izmeklēšanu 3. bioloģiskā drošības līmeņa laboratorijā;
· 10.1.9. pastāvīgas (24 stundas katru dienu) gatavības nodrošināšana darbam bīstamas infekcijas slimības, uzliesmojuma, epidēmijas, bioloģiskā terorisma un citās sabiedrības veselības ārkārtas situācijās, kā arī ātra un operatīva rīcība, lai saņemtu un izmeklētu paraugus;
· 10.1.10. paraugu ņemšanas, savākšanas un transportēšanas nodrošināšana uz references laboratoriju atbilstoši ikgadējajai references laboratorijas izmeklējumu programmai vai ministrijas deleģējumam, ja pacients nav stacionēts vai atteicies no stacionēšanas dažādu iemeslu dēļ;
· 10.1.11. references testēšanas nodrošināšana visiem paraugiem saskaņā ar references laboratorijas izmeklējumu programmu."
· 3. Izteikt 10.2.4. apakšpunktu šādā redakcijā:
· "10.2.4. informācijas sniegšana centram par testēšanas  rezultātā atklātajiem netipiskiem un neparastiem infekcijas slimību gadījumiem;".
· 4. Izteikt 10.4.2. apakšpunktu šādā redakcijā:
· "10.4.2. apmainītos ar informāciju par infekcijas slimību izraisītāju tipiem un sekvencēšanas rezultātiem;".
· 5. Papildināt ar 10.4.6. apakšpunktu šādā redakcijā:
· "10.4.6. organizētu un nodrošinātu reģistrējamo infekcijas slimību noteikšanas kvalitātes kontroles veikšanu citām Latvijas Republikas laboratorijām atbilstoši izmeklēšanas procedūrām."
· 6. Izteikt 10.5. apakšpunktu šādā redakcijā:
· "10.5. metodiskais darbs laboratoriju tīkla koordinēšanā un uzraudzībā:
· 10.5.1. salīdzinošās testēšanas programmu organizēšana un koordinēšana atbilstoši ikgadējai references laboratorijas izmeklējumu programmai; 
· 10.5.2. tehnisku konsultāciju sniegšana references jomās, laboratoriskās testēšanas darba algoritmu un informatīvo materiālu izstrāde laboratorijām, ārstniecības personām un laboratorijas speciālistiem, saskaņojot ar nozares ekspertiem;
· 10.5.3. jaunu infekcijas slimību laboratoriskās diagnostikas metožu un tehnoloģiju validēšana un ieviešana laboratorijas, citu profesionāļu un iedzīvotāju paštestu praksē, kā arī citu laboratoriju informēšana, konsultēšana un koordinēšana saistībā ar attiecīgo jauno metožu ieviešanu un ieteikumu izstrādi;
· 10.5.4. laboratoriju darbā iesaistītā personāla apmācība, semināru organizēšana un konsultēšana;
· 10.5.5. konsultāciju sniegšana ministrijai, centram un citām sabiedrības veselības institūcijām un laboratorijām jautājumos, kas saistīti ar jaunu testēšanas metožu ieviešanu, testēšanas algoritmu, vadlīniju izstrādi, infekciju uzliesmojumu izmeklēšanas un uzraudzības sistēmas uzlabošanu un politikas plānošanu;".
· 7. Izteikt 10.6.2. apakšpunktu šādā redakcijā:
· "10.6.2. izdalīto baktēriju un vīrusu celmu, antigēnu, nukleīnskābes, antivielu, kā arī izraisītājus saturošu klīnisko paraugu krājumu izveidošana, uzturēšana un izsniegšana references darbību ietvaros;".
· 8. Izteikt 10.7.1. apakšpunktu šādā redakcijā:
· "10.7.1. plānoto references laboratorijas izmeklējumu apjomu un tam nepieciešamo finansējumu;".
· 9. Svītrot pielikumu.

